b'\n_START_ARTICLE_\nPaissy Sergejevi\xc4\x8d Kaisarov\n_START_SECTION_\n\xc5\xbdivljenje\n_START_PARAGRAPH_\nNjegovi predniki izhajajo iz Zlate horde, ki so se sredi 15. stoletja naselili v Moskvi._NEWLINE_21. aprila 1791 je vstopil v Preobra\xc5\xbeenski polk in 22. januarja 1797 je bil povi\xc5\xa1an v zastavnika ter preme\xc5\xa1\xc4\x8den v Jaroslavlski pehotni polk._NEWLINE_Leta 1805 je bil preme\xc5\xa1\xc4\x8den v ministrstvo v trgovino, a je bil kmalu vrnjen nazaj v voja\xc5\xa1ko slu\xc5\xbebo in poslal adjutant generala Kutuzova. Nato je bil preme\xc5\xa1\xc4\x8den v Semjonovski polk, s katerim se je udele\xc5\xbeil bitke narodov. Med vojsko s Tur\xc4\x8dijo (1811-12) je vodil Kutuzov \xc5\xa1tab in bil tajnik na mirovnem kongresu v Bukare\xc5\xa1ti. Oktobra 1811 je bil povi\xc5\xa1an v polkovnika in 26. avgusta 1812 v generalmajorja. Potem, ko je bil Kutuzov imenoval za vrhovnega poveljnika ruske vojske, je Kaisarov prevzel njegov polo\xc5\xbeaj v Sankt Peterburgu._NEWLINE_5. oktobra 1812 je postal poveljnik Sevastopolskega pehotnega polka. Leta 1813 je ustanovil lete\xc4\x8de gverilske koza\xc5\xa1ke oddelke. Tudi naslednje leto se je odlikoval kot sposoben konjeni\xc5\xa1ki poveljnik, tako da je bil leta 1814 imenovan za poveljnika 1. brigade 23. pehotne divizije. Nato je postal na\xc4\x8delnik \xc5\xa1taba 1. pehotnega korpusa in \xc5\xa1e pozneje poveljnik 14. pehotne divizije. 1. januarja 1826 je bil povi\xc5\xa1an v generalporo\xc4\x8dnika._NEWLINE_6. decembra 1826 je postal senator in v letih 1829-31 je bil na\xc4\x8delnik \xc5\xa1taba 1. armade. Marca 1831 je postal poveljnik 3. pehotnega korpusa, s katerim je zatrl poljski upor v ju\xc5\xbenem delu Ljublinske province. Nato je postal poveljnik 5. in 4. pehotnega korpusa._NEWLINE_Leta 1842 se je upokojil.'